
Talitwanit 


Si Wikipedia, tasanayt tilellit. 

Talitwanit ttmeslayen-tt ass-a 3 n yimelyunen n medden di Litwanya (98 % seg yimezdayen n Tegduda 
Talitwanit), ma nerna-yas-d i wemdan-agi anect yettmeslayen talitwanit berr'a i Litwanya, ad d-naf d akken 
3,5 n yimelyunen n yemdanen ara yettmeslayen talitwanit deg wemdal. Si ger n 800.000 n Yilitwaniyen ay 
yettidiren di lberr'ani, ahric ameqqran deg-sen yettidir deg Yiwunak Yedduklen (650.000), maca diy nezmer 
ad naf atas n Yilitwaniyen di Pulunya (anda 70.000 n yemdanen ay yettmeslayen talitwanit), di Brizil 
(40.000), di Ter'jentint (35.000), di Kanada (14.725), di Britanya Tameqqrant (12.000), akk d Uruguay 
(10.000) (Grimes 1992). D acu kan, akken d-iger tamawt Zinkuvicius deg wedlis-is, maci Ilitwaniyen merr'a 
ay izedyen di lberr'ani ssnen tudayt-nsen. 

Deg wennar n tesnilsit (linguistique), qqaren-d d akken d talitwanit i deg ay d-qqimen watas akk n yedrizen 
(traces) si tutlayt tahendur'ufit (indo-europeen) taqdimt, tin i seg d-yeffey umur meqqren si tutlayin n Tur’uft 
n wass-a. Qqiment-d di tlitwanit atas n tyawsiwin n tjerr'umt taqburt ay sr'uhent tutlayin tihendur'ifiyin 
nniden. D acu kan, am tutlayin merr'a n twacult tahendur'ufit, ula d talitwanit tbeddel akk d lweqt. Talya 
(forme) taqburt akk n tlitwanit yettwassnen, qqaren-as "talitwanit taqburt", yiwen ur a tt-yettmeslay ass-a. 

Tawacult-is 


Talitwanit tekcem di twacult tameqqrant n tutlayin tihendur'ufiyin (indo-europeenne), am tefr'ensist, 
taneglizit akk d wehric meqqren si ttulayin n Tur'uft (Europe). D acu kan, talitwanit ur Cuba ara atas 
tafr'ensist ney taneglizit am akken cuba tutlayin ay d-iqerben yur-s, tid wukud tecrek azar iqerben. 
Tawacult n tutlayin tihendur'ufiyin tebda d ifurka, dya talitwanit tekcem deg ufurk n tutlayin tibaltiyin, di 
lweqt i deg taneglizit akk d talmanit, yef umedya, kecment deg ufurk n tutlayin tijirmaniyin. Afurk n 
tutlayin tibaltiyin yebda yef snat n tegrawin (tirebbas) : tudayin tibaltiyin tigmudanin (ticerqiyin) i deg 
tella ditwanit akk d dittunit (letton, d tutlayt icuban mlih taliwanit u ttmeslayen-tt di Littunya), akk d 
terba£t n tutlayin tibaltiyin tutrimin (tiyerbiyin) i deg tella teprusit taqburt, d tutlayt ay inegren di tizi n 
1700, u qqimen-d seg-s ala kan kra n yedrizen (traces) yuran. Ihi, t utlayt i yer teqreb kter' tlitwanit d 
talittunit. Yuy lhal, tutlayin-agi di snat ugarent akk tutlayin tihendur'ufiyin deg wanect i d-yeqqimen deg- 
sent d idrizen iqburen di tejr'utin (cas) n thendur'ifit taqburt. 

Tantalyin n tlitwanit 






Talitwanit tella tes£a at as n tentalyin, d acu kan, llant kra deg-sen ay yedduklen akk d tiyad, u uyalent d 
yiwet kan n tentala. Ma d imesilsiyen (linguistes), msefhamen s umata akken ad bdun talitwanit yef snat n 
tentalyin timeqqranin. Tamenzut, d tin umi qqaren "aukshtaichiai" ney tukctaytit, ney Talitwanit n Ufella. 
Ma d tis snat d tin umi qqaren "zemachiai" negh tasamugtit ney Talitwanit n Wadda. Yiwen n umassan, 
Grimes (deg wedlis-is n 1992), yerna-d tantala tis tlata, tadzukit, ay yehseb d yiwet si tentalyin timeqqranin 
n tlitwanit, di lweqt i deg tuget deg n yimassanen qqaren-d d akken tadzukit d tanda kan (variante) n 
tukctaytit. Tudayt talitwanit tatrat ay tesseqdac tmurt ass-a tekka-d seg yiwet n tduntala (sous-dialecte) n 
tukctaytit (talitwanit n ufella) ay ttmeslayen deg wenZul (sud) n Litwanya, d acu kan, idrisen iqburen akk n 
tlitwanit uran s tlitwanit n wadda. 

Tira 


Talitwanit tesseqdac agemmay alatini ay yettubeddlen cittah. Akken ad d-sbanen "iydebba" (accents) n 
tutlayt talitwanit, Ilitwaniyen sseqdacen izmal n ussemgirred (signes diacritiques). Yuy lhal, tesseqdec 
tlitwanit yiwen n lweqt agemmay asirili (arusi) si 1864 alammi d 1905, d acu kan, yuyal-itt-id ugemmay 
alatini imi d netta kan ay isehlen i tira-yines. 

Tasyent-is (ddur'-is) di tmetti 


Ass-a, talitwanit tesEa aZayer (statut) n tutlayt tamensabt di Litwanya, yernu tettuseqac deg yinurar merr'a 
n leqdic akk d tudert n yal ass. Seg wasmi ay d-yebda lqern wis 20 ara tettuseqdac tlitwanit deg uyerbaz. 

Ger n 1920 d 1940 (di tallit n uzarug amenzu n tmurt), tesbedd-d Litwanya anagraw (systeme) ikemlen n 
usselmed ara yesseqdacen talitwanit d tutlayt n usselmed seg uyerbaz amenzu alamma d tasdawit. Yuy lhal, 
agdud alitwani d win ihemmlen ad iyer at as s tutlayt-is. Di tallit i deg tewwi Litwanya azarug-is amenzu, 
ugar n 7100 n yedlisen ay d-yeffyen s ditwanit, yernu ass-a atas n tyawsiwin yuran ara d-iteffyen s 
tlitwanit, gar-asent idrisen ussnanen (textes scientifiques) d wakniyen (techniques) akk d yeymisen d 
tesyunin (revues). Di 1990, ffyen-d di Litwanya 240 n yeymisen s 4,5 n yimelyunen n wudmawen 
(exemplaires) akk d 43 n tesyunin s 2,6 n yimelyunen n wudmawen. 

Llant diy tregwa n rr'adyu akk d tilibizyu s tlitanit. Kra n wahilen (programmes) ay d-tgen i yiberr'aniyen, 
ttmeslayen s teglizit. 

Mi akka ara d-yettqerrib uzemz (date) n unekcum n Litwanya yer Tdukli Tur'ufit (Union Europeenne), 
talitwanit ur tettyimi ara kan d tutlayt tayelnawt n yiwet kan n tmurt wanag ad tuyal d yiwet si tutlayin 
timensabin n Tur'uft u ad d-taf iman-is s waya tga ahurif yer sdat akken ad tuyal d tudayt tagraylant. Xas 
ma yella lqern wis 20 yegga-d legruh di tutlayt-a yernu qrib yegli yis-s akken ad tuyal si tutlayin 
yemmuten, lqern wis 21 yeldi-d tiwwura timaynutin yef tutlayt-a akken ad tennerni yer sdat. 

Tamselyut 


■ Deg mondeberbere.com (http://www.mondeberbere.com/tabrat/trabat3.htm) Tasuqilt n Hamid 
Ubaya. 

